বিপিএলের ফাইনাল দেখতে আসছেন অস্ট্রেলিয়ার ক্রিকেটপ্রধান
বিপিএল ষষ্ঠ আসরের ফাইনাল দেখতে প্রধান অতিথি হয়ে এসেছিলেন আইসিসির চেয়ারম্যান শশাঙ্ক মনোহর। সপ্তম আসরের শিরোপা নির্ধারণী ম্যাচেও থাকছেন অতিথি। বঙ্গবন্ধু বিপিএলের ফাইনালি লড়াই দেখতে ঢাকায় আসছেন ক্রিকেট অস্ট্রেলিয়ার (সিএ) প্রধান নির্বাহী কর্মকর্তা (সিইও) কেভিন রবার্টস।







বাংলাদেশ ক্রিকেট বোর্ডের (বিসিবি) সিইও নিজামউদ্দিন চৌধুরী সুজন এ তথ্য দিয়েছেন। তিনি জানান, বঙ্গবন্ধু বিপিএলের ফাইনাল ম্যাচটি দেখতে আসছেন অস্ট্রেলিয়া ক্রিকেট বোর্ডের সিইও রবার্টস। এদিন দুপুরে হযরত শাহজালাল আন্তর্জাতিক বিমানবন্দরে তার পৌঁছানোর কথা।




তবে শুধু বিপিএল ফাইনাল ম্যাচ দেখাই রবার্টসের সফরের একমাত্র উদ্দেশ্য নয়। এ সময়ে বাংলাদেশ-অস্ট্রেলিয়ার ক্রিকেট সংশ্লিষ্ট বিষয়ে আলোচনা করবেন তিনি বলে জানিয়েছেন বিসিবি সিইও।
এদিন সন্ধ্যায় বাংলাদেশ প্রিমিয়ার লিগের বিশেষ আসর বঙ্গবন্ধু বিপিএলের ট্রফি জয়ের ম্যাচে খুলনা টাইগার্সের মুখোমুখি হবে রাজশাহী রয়্যালস। মিরপুর শেরেবাংলা জাতীয় ক্রিকেট স্টেডিয়ামে ম্যাচটি শুরু হবে সন্ধ্যা ৭টায়।

বিপিএল ষষ্ঠ আসরের ফাইনাল দেখতে প্রধান অতিথি হয়ে এসেছিলেন আইসিসির চেয়ারম্যান শশাঙ্ক মনোহর। সপ্তম আসরের শিরোপা নির্ধারণী ম্যাচেও থাকছেন অতিথি। বঙ্গবন্ধু বিপিএলের ফাইনালি লড়াই দেখতে ঢাকায় আসছেন ক্রিকেট অস্ট্রেলিয়ার (সিএ) প্রধান নির্বাহী কর্মকর্তা (সিইও) কেভিন রবার্টস।